news_article: Jokereille kauden toinen voitto HIFK:sta
  Helsinki, 13. 11. (STT)
  Jokerit osoitti nousseensa suurimmasta kriisistään lyömällä jääkiekon SM-liigan Helsingin paikalliskamppailussa HIFK:n 6—3 (2—1, 2—1, 2—1). Jokereiden tehoketjuna ahersi Curt Lundmarkin kokoama superketju: Antti Törmänen (2+0)—Timo Saarikoski (0+1)—Mika Nieminen (2+2).
  Nieminen sai siirron keskushyökkääjän tontilta laitaan, ja viihtyi varsin hyvin uudella paikallaan. Aikaisemmin kolmikko oli pelannut vain ottelujen loppuja (Ässät, HPK, KalPa, Lukko) yhdessä, kun pelaajistoa oli tiivistetty kolmeen ketjuun. Nyt ketju pelasi alusta asti.
  Laitahyökkääjän tehtävistä ja karvaajana toimimisesta innostunut Nieminen nappasi Bob Halkidiksen huonon syötön hyökkäyssinisellä ja karkasi alussa onnistuneeseen läpiajoon. Jokerien 1—0-johto syntyi Jan Lundellin taakse ajassa 6.26.
  HIFK pystyi tasoittamaan ylivoimalla erän puolivälin jälkeen, mutta jakson lopussa Jokerien osin onnekaskin maali käänsi kamppailun kulun jälleen. Jani-Matti Loikala laukoi siniseltä ja Lundell torjui. Paluukiekon saanut Loikala laukoi nyt tolpan juureen, kun HIFK-vahdilla ei ollut enää täyttä näkyvyyttä tapahtumiin: 2—1.
  Toisessa erässä Jokerit karkasi vastustajiltaan ratkaisevasti, vaikka HIFK-pelaajat valmennusjohdon kera eivät sitä vielä tienneet tai myöntäneet.
  Heti erätauon jälkeen, ajassa 20.54, Nieminen viimeisteli ylivoimalla toisen osumansa näyttävän yksilösuorituksen myötä: 3—1. HIFK:n ahdinkoa kasvatti ketjun toinen laitahyökkääjä heti samassa vaihdossa. Törmänen lyöntilaukauksella ajassa 21.20 Jokerit johti jo 4—1.
  — Toisen erän alun nopeat maalit olivat ottelun avain, Lundmark myönsi.
  Kysyttäessä, miksi Niemistä, Törmästä ja ketjussa keskushyökkääjänä toimivaa Saarikoskea ei ole jo aiemmin peluutettu otteluiden alusta asti yhdessä ruotsalaisvalmentaja perusteli päätöksensä hyvin. Lundmark ei ole halunnut runnoa isoja muutoksia liian nopeasti ja väkinäisesti, koska silloin pelaajien itsetunto voisi joutua liian kovalle koetukselle.
  — Ryhmässä on minulle monia uusia pelaajia. Minun pitää oppia tuntemaan heidät, Lundmark vahvisti perusteitaan.
  Jokereille voitto paikallisvastuksesta oli erityisen makea, sillä joukkue oli pelannut neljä ottelua voitotta. HIFK:lle tulos oli taas käänteinen, sillä SM-liigan toiselta sijalta pykälän tippunut toinen helsinkiläisjoukkue on nyt pelannut viisi peliä voitotta. (STT)
  tomi
  
events: E1 E2 E3 E4 E5 E6 E7 E8 E9 E10 E11 E12 E13 E14 E15 E16 E17 E18 E19 E20 E21
events: game result penalty goal penalty goal penalty goal penalty goal goal penalty goal penalty penalty goal penalty penalty goal goal saves saves
events: HIFK
events: Jokerit
events: 3–6 0–1 1–1 1–2 1–3 1–4 2–4 3–4 3–5 3–6
events: 1–2 1–2 1–2
events: power play
events: power play
events: power play
events: power play
events: empty net
events: Christian Ruuttu Mika Nieminen Jani Hassinen Jan Caloun Jarkko Ruutu Jani-Matti Loikala Olli Jokinen Mika Nieminen Antti Törmänen Mika Arvaja Jere Karalahti Niko Halttunen Niemi Jere Karalahti Olli Jokinen Santeri Heiskanen Antti Törmänen Sami Salo Jan Lundell Ari Sulander
events: Kimmo Timonen Christian Ruuttu
events: Marko Tuulola
events: Mika Nieminen Timo Saarikoski
events: Kimmo Kuhta
events: Jan Caloun Christian Ruuttu
events: Mika Nieminen Sami Salo
events: Patrik Juhlin
events: home guest guest home home guest home guest guest guest home guest guest home home home guest guest home guest
events: HIFK Jokerit Jokerit HIFK HIFK Jokerit HIFK Jokerit Jokerit Jokerit HIFK Jokerit Jokerit HIFK HIFK HIFK Jokerit Jokerit HIFK Jokerit
events: 3.0 6.26 12.39 13.06 13.13 18.29 19.25 20.54 21.2 26.09 28.11 33.07 43.4 44.56 50.52 53.09 54.32 59.39
events: 2 2+2 2 2 2 2 2 2 2
events: 24 26